‘সিংহম এগেইন’-এ রণবীরের ফার্স্ট লুক

মুম্বই: বলিউডে আসছে সিংহম সিরিজের নতুন ছবি ‘সিংহম এগেইন’। কিছুদিন আগেই সোশ্যাল মিডিয়ায় আভাস মিলেছিল যে ধুন্ধুমার অ্যাকশন নিয়ে  ফিরছেন অজয় দেবগন এবং রোহিত শেট্টি। পরিচালক রোহিত শেট্টি ছবির একটি পোস্টার প্রকাশ করেছেন এবং ছবির সেই পোস্টারটিতে পুলিশের ইউনিফর্মে নিজের পুরনো অবতারে ফিরেছেন সিম্বা অর্থাৎ রণবীর সিং। সেই পোস্টারে রণবীরের পিছনে হনুমানজির মূর্তিও দেখা গিয়েছে। ছবিতে মুখ্য ভূমিকায় অজয় দেবগনের পাশাপাশি অক্ষয় কুমার এবং টাইগার শ্রফকে ক্যামিওতে দেখা যাবে।